MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

19/2009.(X.30.)

RENDELETE

a HPV elleni védőoltás biztosításáról
Martfű Város Önkormányzata Képviselő-testülete – a lakosság egészségi állapotának javítása céljából a méhnyakrák elleni /Humán Papilloma Vírus elleni/ védőoltás-sorozat beadásának támogatásáról, a helyi önkormányzatokról szóló 1990. évi LXV. törvény 16. § (1) bekezdése alapján az alábbi rendeletet alkotja:

A rendelet hatálya

1. §

A rendelet hatálya Martfű város területén lakóhellyel rendelkező és életvitelszerűen is Martfűn lakó 13-23 éves nők korosztályára terjed ki. 

A védőoltás támogatásának feltételei

2. §

(1)

(2)
 A 13-23 éves nők korosztályából egyedi elbírálás alapján, kivételes méltánylást érdemlő esetben Martfű Város Önkormányzata átvállalja a HPV elleni védőoltás mindhárom vakcinájának árát. 

(3) Kivételes méltánylást érdemlő esetnek kell tekinteni, ha a kérelmező családjában az egy főre jutó jövedelem nem haladja meg az öregségi nyugdíj mindenkori legkisebb összegét, és a jogosult szakorvos által igazolt egészségügyi állapota miatt a védőoltás beadása indokolt. 

Eljárási kérdések

3. §

(1)
 Az e rendeletben meghatározott támogatásokkal kapcsolatos első fokú hatásköreinek gyakorlását a Képviselő-testület Egészségügyi, Foglalkoztatási és Szociális Bizottságára átruházza. 
(2)
 A támogatás iránti kérelmet a törvényes képviselő, illetve a nagykorú jogosult nyújthatja be a Polgármesteri Hivatal Művelődési és Szociális Irodájához. A támogatásra irányuló kérelmeket a rendelet hatálybalépésének évében 2009. november 15-ig, a soron következő években szeptember 30-ig lehet benyújtani. A határidő jogvesztő. 

(3) A védőoltás-sorozat beadásának megszervezéséről Martfű Város Egészségügyi Szolgálata gondoskodik. 

Záró rendelkezések

4. §

(1) Jelen rendelet kihirdetése napján lép hatályba. 

(2) E rendelet a belső piaci szolgáltatásokról szóló, az Európai Parlament és Tanács 2006/123/EK irányelvnek való megfeleltetést szolgálja. 

Martfű, 2009. október 29. 

címzetes főjegyző
Záradék:

Egységes szerkezetben a …./2014.(……..) önkormányzati rendelettel, hatályos 2014. ………-tól. 

Martfű, 2014. november











Szász Éva











jegyző

� Hatályon kívül helyezte: …./2014.(……..) önkormányzati rendelet 1. §-a. Hatályos 2014. …………-tól


� Módosította: …./2014.(……..) önkormányzati rendelet 2. §-a. Hatályos 2014. …………-tól


� Módosította: …./2014.(……..) önkormányzati rendelet 3. §-a. Hatályos 2014. …………-tól


� Módosította: …./2014.(……..) önkormányzati rendelet 4. §-a. Hatályos 2014. …………-tól





